钦定古今图书集成/明伦汇编/氏族典/第472卷 > 蔡齐
## 钦定古今图书集成/明伦汇编/氏族典/第472卷 > 蔡齐

按《宋史蔡齐传》，“齐字子思，其先洛阳人也。曾祖绾，为
莱州胶水令，因家焉。齐举进士第一，诏金吾给七驺
传呼以宠之。状元给驺，自齐始也。除将作监丞，通判
兖州，徙维州。以著作郎直集贤院。仁宗初，为司谏、修
起居注，改尚书礼部员外郎，入为翰林学士。内侍罗
崇勋谗之，罢为龙图阁学士、知河南府。以亲老改密”
州，徙应天府。召为御史中丞，拜枢密副使，又拜礼部
侍郎。参知政事王曾与齐善，曾与夷简不相能，曾罢
相，齐亦出知颍州。卒，谥曰“文忠。”始，齐无子，以从子延
庆为后，既殁，有遗腹子曰延嗣。